  Майя Бывальцева «Пельняньлэн дунневыл нуналэз» фестиваль улсын радъям «Ческыт сюрес» квестлэн тужгес тодмо интыез та дырлы Шаракан ёросысь Быгы гурт луиз. Оглом пыриськисьёс 15 интыосы вуылыны но туспуктэмъёс лэсьтыны быгато. Со сярысь фестивальлн пресс-службаез ивортӥз. Быгыысь удмурт лулчебертъя центрын куноослы йӧскалык дӥськутэз мертаны, ибырвесь лэьтыны, удмурт сиёнъёсты веръяны, ним сётон ужрадэ пыриськыны ӵекто. Нялтас верасса, Удмурт лулчеберетъя «Быгы» йӧскалык центрлэн «Удмурт корка — выжы герӟет» ӵектосэз Ужрад туризм удысъя Russian Event Awards IX йӧскалык премилэн финалаз «Туризм ужрадъя устоез интерактивной программа» номинациын вормиз.  «Ческыт сюрес» квест 3-тӥ толшре кутскиз но 31-тӥ толшорозь мыноз. Квестлэн котькуд интыяз туспуктэм лэсьтоно но отчы ветлэмды сярысь мерлыко вотэсъёсы гожтоно, #Ческытсюрес #Вкусныйпуть #пельменьфест хештегъёс пуктоно Радъясьёс ивортэмъя, квестэ пыриськон понна быдэс элькунысь 50-лэсь трос командаос пусйиськизы ни. Солэн куронъёсыныз но интыосыныз фестивальлэн сайтаз тодматскыны луоз. Тужгес трос интыосы вуылэмъёсты кузьымъёс возьмало. Вормисьёсты пусъён 13-тӥ тулспалэ Ижкарысь Киров нимо паркын ортчоз. Тодэ вайытом, «Пельяняньлэн дунневыл нуналэз» фестиваль (0+) Удмуртиын 8-13 тулыспалэ ортчоз. 15-тӥ толшоре элькунын туспуктэмъёсъя «Удмуртия тэркыям» («Удмуртия в моей тарелке») вожвылъяськон (0+) кутскиз.  Тегъёс: Туризм Шаркан Удмуртия Удмуртиысьтуризм Пельняньлэндунневылнуналэз  